Úradný vestník L 141 , 24/05/1974 S. 0019 - 0019

Fínske špeciálne vydanie: Kapitola 3 Zväzok 6 S. 0005

Grécke špeciálne vydanie: Kapitola 03 Zväzok 10 S. 0220

Švédske špeciálne vydanie: Kapitola 3 Zväzok 6 S. 0005

Španielske špeciálne vydanie: Kapitola 03 Zväzok 7 S. 0214

Portugalské špeciálne vydanie Kapitola 03 Zväzok 7 S. 0214



Smernica Komisie z 2. mája 1974, ktorá stanovuje osobitné požiadavky pre výskyt "Avena fatua" v osive krmovín a obilovín (74/268/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady zo 14. júna 1966 o obchodovaní s osivom krmovín [1] a obilovín [2], naposledy zmenenú a doplnenú smernicou Rady z 11. decembra 1973 [3], a najmä na jej článok 11, keďže uvedená smernica stanovuje tolerencie ohľadom prítomnosti Avena fatua v osivách krmovín a obilovín; keďže pre niektoré požiadavky sa tieto tolerancie ukázali ako príliš vysoké, uvedené smernice preto stanovujú dodatočnú klasifikáciu v prípade osív, ktorá je v súlade s osobitnými podmienkami týkajúcimi sa prítomnosti Avena fatua; keďže osobitné podmienky stanovené v tejto súvislosti vyhovujú uvedeným podmienkam, pričom zohľadňujú výrobné možnosti a možnosti kontroly osiva; keďže opatrenia uvedené v tejto smernici sú v súlade so stanoviskom Stáleho výboru pre osivá a sadivo v poľnohospodárstve, záhradníctve a lesníctve, PRIJALA TÚTO SMERNICU: Článok 1 Členské štáty na žiadosť vydávajú úradné osvedčenie uvedené v článku 11 smernice o obchodovaní s osivom krmovín, a) v prípade osiva veľkosti semien pšenice a väčších, ak je vzorka o hmotnosti aspoň 500 g odobratá v súlade s článkom 7 uvedenej smernice pri úradnej skúške bez Avena fatua; b) v prípade osív veľkosti menšej ako semeno pšenice, - ak je porast bez Avena fatua pri úradnej kontrole uskutočnenej v súlade s prílohou I uvedenej smernice a ak je vzorka o hmotnosti aspoň 100 g odobratá v súlade s člán-kom 7 uvedenej smernice pri úradnej skúške bez Avena fatua, alebo - ak je vzorka o hmotnosti aspoň 300 g odobratá v súlade s článkom 7 uvedenej smernice pri úradnej skúške bez Avena fatua. Článok 2 1. Členské štáty vydávajú úradné osvedčenie uvedené v článku 11 smernice o obchodovaní s osivom obilovín, - ak je porast bez Avena fatua pri úradnej kontrole uskutočnenej v súlade s prílohou 1 uvedenej smernice a ak je vzorka o hmotnosti aspoň 1 kg odobratá v súlade s článkom 7 uvedenej smernice pri úradnej skúške bez Avena fatua, alebo - ak vzorka o hmotnosti aspoň 3 kg, odobratá v súlade s článkom 7 uvedenej smernice pri úradnej skúške je bez Avena fatua. Článok 3 Členské štáty môžu stanoviť, že sa úradné osvedčenie vydáva iba v jednom z dvoch prípadov uvedených v článku 1 písm. b) a v článku 2. Článok 4 Členské štáty uvedú do účinnosti zákony, iné právne predpisy a administratívne opatrenia potrebné pre dosiahnutie súladu s touto smernicou najneskôr do 1. júna 1974. Bezodkladne o tom informujú Komisiu, ktorá informuje ostatné členské štáty. Článok 5 Táto smernica je adresovaná členským štátom. V Bruseli 2. mája 1974 Za Komisiu François-Xavier Ortoli predseda [1] Ú. v. ES 125, 11.7.1966, s. 2298/66. [2] Ú. v. ES 125, 11.7.1966, s. 2309/66. [3] Ú. v. ES L 356, 27.12.1973, s. 79. --------------------------------------------------